proxectonos/corpus_dominio_legal_administrativo_tmp huggingface dataset:
10/07/2015 | Administración LocalMunicipal
Oroso
Anuncio de licitación do contrato de mantemento preventivo e correctivo de ascensores de titularidade municipal do Concello de Oroso

ANUNCIO DE LICITACIÓN DO CONTRATO DE PRESTACIÓN DE SERVIZOS DE MANTEMENTO PREVENTIVO E CORRECTIVO DOS ASCENSORES DE TITULARIDADE MUNICIPAL 1) Entidade adxudicadora. Datos xerais e datos para a obtención de información: a) Organismo: Concello de Oroso. b) Dependencia que tramita o expediente: Secretaría. c) Obtención de documentación e información: I) Dependencia: Secretaría II) Domicilio: praza de Isaac Díaz Pardo, 1 III) Localidade e código postal: Oroso - 15888 IV) Teléfono 981691478 V) Telefax 981691786 VI) Correo electrónico: correo@oroso. dicoruna. é VII) Dirección de Internet do perfil do contratante: www.concellooroso.com VIII) Data límite de obtención de documentación e información: ata 2 días naturais antes da finalización do prazo para presentación de proposicións. d) Número de expediente: 2015/044.2) Obxecto do contrato. a) Tipo: servizos. b) Descrición: servizos de mantemento preventivo e correctivo dos ascensores de titularidade municipal. c) Lugar de execución/entrega: Concello de Oroso. d) Prazo de execución e prórroga: ver artigo 6 do prego de cláusulas administrativas particulares.3) Tramitación e procedemento. a) Tramitación: ordinaria. b) Procedemento: aberto, cun único criterio de adxudicación. c) Criterios de adxudicación: ver artigo 12 do prego.4) Presuposto base de licitación.5) Garantías esixidas: definitiva (5%) do importe de adxudicación.6) Valor estimado: 79.298,33 euros.7) Requisitos específicos do contratista: véxase cláusula 3 e 4 do prego, 8) Presentación de ofertas. a) Data límite de presentación: 15 días naturais, contados desde o día seguinte ao da publicación do último anuncio no BOP, perfil do contratante ou no DOGA. b) Modalidade de presentación: presencial ou por correo. c) Lugar de presentación: I) Dependencia: Rexistro xeral do Concello. II) Domicilio: praza de Isaac Díaz Pardo, 1 III Localidade e código postal: Oroso, 15888 d) Prazo durante o cal o licitador estará obrigado a manter a súa oferta: 3 meses.9) Apertura de ofertas. a) Dirección: praza de Isaac Díaz Pardo, 1 b) Localidade e código postal: Oroso - 15888 10) Gastos de publicidade. Os gastos que xeren os anuncios, cun máximo de 1.000 euros. Oroso, 1 de xullo de 2015. O alcalde Manuel Mirás Franqueira
10/07/2015 | Administración LocalMunicipal
Vilarmaior
Padrón taxa SAF libre concorrencia xuño 2015

ANUNCIO Aprobación de padrón fiscal Mediante Decreto da Alcaldía de data do 03 de xullo de 2015 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de xuño de 2015, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste Concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 03 de xullo de 2015. O ALCALDE Carlos Vázquez Quintián
10/07/2015 | Administración LocalMunicipal
Melide
Percepción por asistencia efectiva ás reunións da Xunta de Goberno Local

O Pleno do Concello de Melide na sesión extraordinaria do día 25 de xuño de 2011 adoptou, entre outros, o seguinte acordo: Os membros da Corporación que non teñan dedicación exclusiva nin parcial percibirán asistencias pola concorrencia efectiva ás sesións dos órganos colexiados da Corporación da que formen parte, na contía sinalada polo Pleno desta, segundo dispón o artigo 75.3 da Lei 7/1985, do 2 de abril. Visto o informe do interventor acumulado don Ramon Bernardo Graban Zarapuz, sobre existencia de crédito axeitado e suficiente e de acordo coas bases de execución do orzamento. PROPONSE a adopción do seguinte ACORDO: Primeiro: Os membros da Xunta de Goberno Local, agás os que perciban retribucións por adicación exclusiva ou parcial, percibirán 130 €/sesión por asistencia efectiva ás sesións, cun límite máximo de 4 sesións mensuais e, de celebrarse máis dunha sesión no mesmo día, unicamente se terá dereito ao cobramento dunha asistencia. Segundo: De conformidade co previsto no art.75.4 da Lei 7/1985 do 2 de abril de Bases de Réxime Local, os membros da Corporación que realicen desprazamentos por razóns de servizo terán dereito a ser indemnizados mediante axudas de custo polo importe establecido no Grupo 1 do RD 462/2002 e demáis normas posteriores de actualización. Melide, 30 de xuño de 2015 A alcaldesa Mª Ángeles Vázquez Mejuto
10/07/2015 | Administración LocalMunicipal
Vilarmaior
Aprobación inicial da modificación da Ordenanza fiscal ICIO

ANUNCIO DE APROBACIÓN PROVISIONAL O Pleno do Concello de Vilarmaior, en sesión extraordinaria celebrada o día 03/07/2015, acordou a aprobación provisional da modificación da Ordenanza fiscal reguladora do imposto sobre construcións, instalacións e obras. En cumprimento do disposto no artigo 17.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente a información pública polo prazo de trinta días, a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentara ningunha reclamación, considerarase aprobado definitivamente o devandito acordo. Vilarmaior, 03 de xullo de 2015. O alcalde Carlos Vázquez Quintián
10/07/2015 | Administración LocalMunicipal
Cerdido
Expediente de modificación de crédito

O Pleno do Concello de Cerdido, o día 07.07.2015 aprobou o expediente de modificación de crédito 7/2015 (suplemento de crédito e crédito extraordinario) con cargo o remanente líquido de tesourería. De conformidade co disposto no artigo 177 e 169 do texto refundido da Lei reguladora das facendas locais, exponse ó público por prazo de quince días, durante os cales os interesados poderán examinar o expediente nas oficinas municipais así como presentar reclamacións ante o Pleno do Concello. Se ó remate do período de exposición pública non se presentarán reclamacións, o expediente considerarase definitivamente aprobado, conforme ó establecido na citada lexislación. Cerdido, 07 de xullo de 2015. O alcalde Benigno Galego Castro
30/07/2015 | Administración LocalMunicipal
Malpica de Bergantiños
Secretaría
Delegación vodas

DECRETO DE DELEGACIÓN ESPECÍFICA Por resolución de alcaldía nº 393/2015 ditada en data de 21 de xullo de 2015, o Sr, Alcalde da Corporación acordou a delegación do exercicio da competencia para a celebración dos matrimonios civiles no concelleiro da Corporación Municipal, Don Jerzy Del Cacho Belaidi para os casamentos seguintes: O que se publica en cumprimento do desposto no artigo 44.2 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Malpica de Bergantinos, 21 de xullo de 2015. O Alcalde Eduardo J. Parga Veiga
30/07/2015 | Administración LocalMunicipal
Noia
Secretaría
Baixa por caducidade de inscrición padroal (erro 111)

RESOLUCIÓN DA ALCALDÍA NÚMERO 1476 /15 A teor do preceptuado no artigo 16.1,2.º parágrafo da Lei 7/1985, do 2 de abril, Reguladora das bases de réxime local, que establece: “a renovación periódica cada dous anos das inscricións no Padrón dos estranxeiros non comunitarios sen autorización de residencia permanente e a caducidade de ditas inscricións no caso de non levarse a cabo tal renovación”. RESOLVO: Primeiro. –Declarar a baixa por caducidade da inscrición padroal neste Concello, por non renovar dita inscrición no prazo de dous anos da seguinte persoa e na data que se indica: – LOREDANA ELENA BONIAS NOWICKA: 22-07-2015. Segundo. –Publicar a presente resolución no B. O. P., ós efectos de dar coñecemento da mesma ós interesados e dar conta ó Pleno na primeira sesión ordinaria que se celebre. Noia, 23 de xullo de 2015. Ante min O alcalde A secretaria Asdo.: Miguel A. Paz Barreiro Asdo.: Paula Ares Otero Réxime de recursos: Contra este acordo, que pón fin á vía administrativa, poderá interpoñer os recursos seguintes: Potestativamente o recurso de reposición, basado nos motivos de nulidade ou anulabilidade previstos nos arts.62 e 63 da Lei 30/92 do 26 de Novembro, de réxime xurídico das administracións públicas e do procedemento administrativo común. O prazo para a interposición do recurso será dun mes desde o día seguinte ó desta notificación ante o mesmo órgano que dictou o acto impugnado. Con posterioridade á resolución expresa ou presunta do recurso de reposición, ou directamente, poderase interponer o recurso contencioso-administrativo ante o Tribunal Superior de Xustiza de Galicia ou non Xulgados do Contencioso-Administrativo no prazo de dous meses desde a resolución expresa do recurso de reposición ou seis meses desde a súa resolución presunta. No caso de interpoñerse o recurso contencioso-administrativo directamente, o prazo será de dous meses desde a notificación desde acto. O recurso extraordinario de revisión (art.118, LRXAP-PAC) ou calquera outro que estime procedente.
30/07/2015 | Administración LocalMunicipal
Touro
Anuncio da creación da Xunta de Goberno Local

ANUNCIO O Pleno do Concello, en sesión celebrada o día 1 de xullo de 2015, adoptou, entre outros, o seguinte acordo: “IV.–PROPOSTA SOBRE CREACIÓN DA XUNTA DE GOBERNO LOCAL. Dáse lectura á proposta do señor alcalde de creación da Xunta de Goberno Local. <. > De conformidade co establecido no artigo 20.1. b) da Lei 7/1985, reguladora das bases de réxime local, e no artigo 59 da Lei 5/1997, de Administración Local de Galicia, o Pleno, por oito votos a favor (PP) e tres abstencións (BNG e PS de G-PSOE), acorda: Primeiro. –A creación da Xunta de Goberno Local como órgano integrante da organización municipal e con tódalas competencias que lle son inherentes e que, no seu caso, lle sexan delegadas conforme á lexislación vixente. Segundo. –A Xunta de Goberno Local estará integrada polo alcalde e tres concelleiros nomeados polo mesmo, de acordo co establecido no artigo 23.1 da Lei 7/1985, reguladora das bases de réxime local. Terceiro. –A Xunta de Goberno Local celebrará sesións ordinarias dúas veces ao mes, cun intervalo mínimo de quince días, no horario que determine o alcalde. Así mesmo celebrará as sesións extraordinarias que sexan convocadas polo señor alcalde de conformidade co establecido na lexislación vixente. Cuarto. –Publíquese no Boletín Oficial da Provincia, sen prexuízo da súa inmediata entrada en vigor desde a data en que se aprobe polo Pleno da Corporación.” Touro, 21 de xullo de 2015. O ALCALDE Asdo.: Ignacio Codesido Barreiro
30/07/2015 | Administración LocalMunicipal
Monfero
Anuncio aprobación inicial do expediente de modificación 2-2015 das bases de execución do orzamento 2015

O Pleno desta Corporación aprobou, na súa sesión celebrada o día 18 de xullo de 2015, o expediente de modificación 2-2015 das bases de execución do orzamento de 2015, prorrogado do 2014, que consiste en modificar á redacción da parte inicial, primeiro parágrafo, do punto 3 da base n.º 15, “Gastos de locomoción, dietas e indemnizacións”, cuxo novo texto indícase deseguido; derrogar o segundo parágrafo desa base e punto, respecto da que tamén se indica o texto a derrogar, e derrogar integramente a base n.º 16 “Cargos con dedicación parcial”: “Base 15.3 (primeiro parágrafo).- No que se refire as indemnizacións, os membros da Corporación que non teñan dedicación exclusiva ou parcial, percibirán pola preparación de asuntos e concorrencia efectiva a cada unha das sesións do Concello Pleno, da Xunta de Goberno Local e das Comisións Informativas, das Comisións de avaliación de subvencións e das Mesas de Contratación das que formen parte, con independencia do día no que teñan lugar, en concepto de asistencia, a cantidade de 80,00 € por cada unha.” “Cando a asistencia sexa a Xunta de Goberno Local, a cantidade a percibir será de 200,00 € por cada unha, cun máximo de 30 Xuntas de Goberno Local ao ano co dereito a percepción de asistencia” En cumprimento do que dispón o artigo 169.1 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, o expediente sométese a información pública polo prazo de quince días, que se comezarán a contar desde o día seguinte á publicación deste anuncio no Boletín Oficial da Provincia, para que as persoas interesadas poidan examinalo e presentar as reclamacións que estimaren oportunas. Se logo de que transcorra o prazo non se presentou ningunha alegación, o expediente considerarase aprobado definitivamente. Monfero, 20 de xullo de 2015 O Alcalde Andres Feal Varela
30/07/2015 | Administración LocalMunicipal
Ferrol
Facenda e Patrimonio
Padrón do aparcadoiro A Magdalena de agosto de 2015

EDICTO O día 27/07/2015 aprobouse, por decreto da Alcaldía, o padrón municipal do aparcadoiro subterráneo do mercado da Magdalena correspondente ó mes de agosto de 2015. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das facendas locais. Ferrol, A concelleira-delegada titular da Área de Economía, Facenda. Emprego e Recursos Humanos Asdo.: Eugenia Freire Fajardo
30/07/2015 | Administración LocalMunicipal
Val do Dubra
Modificación de créditos

ANUNCIO Ó quedar definitivamente aprobado polo Pleno desta Corporación o expediente de modificación de créditos n.º 1 de 2015, dentro do vixente orzamento municipal, por acordo adoptado polo Pleno na sesión do día 29 de abril de 2015, por un importe de 231.310,43 €, de acordo co preceptuado no artigo 177 en relación co 169 do Real decreto lexislativo 2/2004, que aproba o texto refundido da Lei reguladora das facendas locais, faise público que, despois do dito expediente, o resumo do presuposto definitivo, a nivel de capítulos, queda como segue: ESTADO DE GASTOS ESTADO DE INGRESOS O que se fai público para xeral coñecemento e efectos. Val do Dubra, 15 de xuño de 2015. O alcalde Antonio Negreira Noya
30/07/2015 | Administración LocalMunicipal
A Baña
Padrón do subministro de auga do 2.º trimestre de 2015

EDICTO Aprobación do padrón fiscal das taxas polo servizo de subministración de auga e conservación de contadores e acometidas correspondente ao 2.º trimestre de 2015 Elaborado pola empresa concesionaria dos servizos o padrón fiscal da taxa por servizos de subministración de auga e conservación de contadores e acometidas, correspondente ao 2.º trimestre de 2015, o mesmo estará a disposición do público polo prazo de quince días hábiles, a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L. sita na rúa Tedelle, 1-baixo, A Baña, en horario de 11.00 a 13.30 horas, xoves, para que as persoas interesadas poidan examinalo e, no seu caso, formular as reclamacións oportunas. Contra estes actos poderá formularse ante o alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, que aproba o texto refundido da Lei reguladora das facendas locais, nos termos previstos en dito precepto. Polo que respecta ao canon da auga poderá ser obxecto de reclamación económica - administrativa ante o órgano económico - administrativo da Comunidade Autónoma de Galicia, no prazo de un mes desde que se entenda producida a notificación consonte co disposto no art.49.7 do Decreto 136/2012, que aproba o Regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria, e de anuncio de cobranza segundo o disposto no art.24 do RD 939/2005, que aproba o Regulamento xeral de recadación. O pagamento poderá efectuarse nas oficinas da empresa Espina & Delfín, abertas ao público, en horario de 11.00 a 13.30 horas, xoves, en período voluntario ata o vindeiro 30 de setembro de 2015. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, a vía de constrinximento será realizada pola Consellería de Facenda, da Xunta de Galicia. A Baña, 23 de xullo do 2015. O alcalde José Andrés García Cardeso
30/07/2015 | Administración LocalMunicipal
Negreira
Publicación anuncio relativo ó Decreto 115/2015

Dna. Mª Jesús Veiga Hortas, Concelleira Delagada de Servizos Socias e Educación do Concello de Negreira, A Coruña O Concello de Negreira procede a convocar axudas en materia de acción social para o curso académico 2015/2016 conforme ás bases da convocatoria de axudas para a adquisición de libros de texto e material escolar destinado ás unidades de convivencia con menor poder adquisitivo que teñan nenos/as ao seu cargo matriculados en 4º, 5º e 6º curso de Educación Infantil (2º ciclo) en centros públicos do Concello de Negreira publicadas no BOP Nº 133 de data 15 de xullo de 2014, a Ordenanza Xeral de Subvencións, a Lei 9/2007, de 13 de xuño, de subvencións de Galicia, a Lei 38/2003, Xeral de Subvencións, e normativa de desenvolvemento, e supletoriamente o Decreto 11/2009, de 8 de xaneiro, que aproba o Regulamento da Lei 9/2007 de subvencións de Galicia. É obxecto destas bases regular a concesión de axudas en especie para a adquisición de libros de texto e material escolar ás unidades de convivencia con menor poder adquisitivo do Concello de Negreira que teñan nenos/as ao seu cargo matriculados en 4º, 5º e 6º curso de Educación Infantil (2º ciclo) nos centros públicos do Concello de Negreira. As axudas reguladas nesta convocatoria concederanse con cargo á aplicación orzamentaria 321-489.00, cun importe total de 1.500,00 €. As solicitudes presentaranse no Rexistro Xeral do Concello de Negreira ou mediante as demais formas previstas no artigo 38.4 da Lei 30/1992, de 26 de novembro, de Réxime Xurídico das AAPP e do Procedemento Administrativo Común, conforme ó establecido nas bases da segunda convocatoria de axudas para a adquisición de libros de texto e material escolar destinado ás unidades de convivencia con menor poder adquisitivo que teñan nenos/as ao seu cargo matriculados en 4º, 5º e 6º curso de Educación Infantil (2º ciclo) nos centros públicos do Concello de Negreira. O prazo de presentación de solicitudes será de 20 días hábiles a contar dende o día seguinte ao da publicación desta convocatoria no BOP de A Coruña. En todo o non previsto nesta convocatoria aplicarase o establecido nas bases da convocatoria de axudas para a adquisición de libros de texto e material escolar destinado ás unidades de convivencia con menor poder adquisitivo que teñan nenos/as ao seu cargo matriculados en 4º, 5º e 6º curso de Educación Infantil (2º ciclo) en centros públicos do Concello de Negreira publicadas no BOP Nº 133 de data 15 de xullo de 2014, na Lei 38/2003, do 17 de novembro, Xeral de Subvencións, no seu regulamento, e na Lei 9/2007, de subvencións de Galicia. Esta Resolución adóptase por delegación (Decreto nº 95/2015) Negreira, 14 de xullo de 2015 A Concelleira Delegada Mª Jesús Veiga Hortas
30/07/2015 | Administración LocalMunicipal
Cee
Aprobación inicial de expediente de suplemento de crédito 1/2015

ANUNCIO O Pleno do Concello, na sesión extraordinaria realizada o día 17 de xullo de 2015, acordou aprobar inicialmente o expediente de suplemento de crédito 1/2015. O dito expediente sométese ao trámite de información pública polo prazo de quince días hábiles, a contar dende o seguinte á publicación deste anuncio no BOP, de acordo co sinalado no artigo 169.1 do RDL 2/2004 e artigo 20 do Real decreto 500/90, do 20 de abril. Se houbese reclamacións serán resoltas polo Pleno no prazo dun mes, en caso contrario entenderase definitivamente adoptado o acordo, ata entón provisional. Cee, 21 de xullo de 2015. O alcalde Ramón Vigo Sambade
30/07/2015 | Administración LocalMunicipal
Cee
Aprobación inicial Ordenanza fiscal reguladora da taxa pola actividade de control e verificación da apertura de establecementos

O Pleno do Concello, na sesión ordinaria realizada o día 17 de xullo de 2015, acordou aprobar inicialmente a modificación da ordenanza fiscal reguladora da taxa pola actividade de control e verificación da apertura de establecementos. De acordo co establecido no artigo 17 do Real decreto lexislativo 2/2004, do 5 de marzo polo que se aproba o texto refundido da Lei reguladora das facendas locais, o expediente sométese ao trámite de información pública e audiencia dos interesados polo prazo de 30 días hábiles, a contar dende o seguinte á publicación deste anuncio no Boletín Oficial da Provincia, durante o cal os interesados poderán presentar reclamacións ou suxestións. Se houbese reclamacións serán resoltas polo Pleno no prazo dun mes, en caso contrario entenderase definitivamente adoptado o acordo, ata entón provisional. Cee, 21 de xullo de 2015 O alcalde Ramón Vigo Sambade
30/07/2015 | Administración LocalMunicipal
Arteixo
Contratación, Bens e Patrimonio
Nomeamento de membros da mesa de contratación permanente do Concello de Arteixo

A Xunta de Goberno Local en sesión ordinaria de quince de xullo de 2015, aprobou o NOMEAMENTO DE MEMBROS DA MESA DE CONTRATACIÓN PERMANENTE DO CONCELLO DE ARTEIXO, de acordo co seguinte detalle: Designar aos seguintes integrantes na MESA DE CONTRATACIÓN PERMANENTE para todos os procedementos de contratación que sexan de competencia da Alcaldía ou Xunta de Goberno Local por delegación de esta. - Titular: José Ramón Amado de la Fuente, Concelleiro de Obras e Servizos Municipais. - Suplente: José María Sánchez Novo, Concelleiro de Personal e Réxime Interior. - Titular: Secretaria Xeral do Concello de Arteixo, ou funcionario en quen delegue. - Titular: Interventor do Concello de Arteixo, ou funcionario en quen delegue. - Titular: Dona Celina Varela Suárez, Concelleira de Relacións coa Comunidade Educativa. - Suplente: Ana Bello Vázquez, Concelleira de Cultura e Festas - Titular: Dona Josefa Zás Suárez, Concelleira de Maiores, Centros e Actividades Sociais - Suplente: Dona Purificación Zás Rodriguez, Concelleira de Deportes. - Titular: Un funcionario de carreira ou persoal laboral fixo competente por razón da materia e designado polo órgano de contratación. - Titular: Dona. Ana Elisa Quindós Lindín, Técnico de Administración Xeral do Concello de Arteixo - Suplente: Polo orden que seguidamente se expón: 1º.- D. Pablo Seoane Cancelo, Técnico de Administración Xeral do Departamento de Contratación do Concello de Arteixo 2º.- D. Juan Antonio Lorenzo Ramirez, Técnico de Administración Xeral do Servizo de Augas do Concello de Arteixo. Arteixo 21 de xullo de 2015 Por delegación, Decreto nº: 1336/2015 Asdo.: José Ramón Amado de la Fuente CONCELLEIRO DE OBRAS E SERVIZOS MUNICIPAIS
30/07/2015 | Administración LocalMunicipal
Cambre
Avocación de competencias

Esta Alcaldía, con data do día 21 de xullo de 2015, ditou a resolución número 1254/2015 que se transcribe a continuación: “Don Maxime Luo El Hmoudi, sexto tenente de alcalde, declara que se ausentará do termo municipal os días 22, 23 e 24 de xullo de 2015, segundo o seu escrito rexistrado de entrada do día 20 de xullo do ano que andamos, co número 3/1456. Por resolución de Alcaldía número 1111/2015, de data 23 de xuño, de delegación de atribucións da Alcaldía nos membros da Xunta de Goberno Local, conferín a delegación xenérica da área de Cultura e Tradicións Populares a prol do sexto tenente de alcalde don Ramón Boga Moscoso. De conformidade co establecido no artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, resolvo: Primeiro. –Avocar a delegación xenérica efectuada a prol de don Maxime Luo El Hmoudi dende o día 22 ao 24 de xullo de 2015 ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo resolución de data 23 de xuño de 2015. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 22 de xullo de 2015. O alcalde Óscar A. García Patiño
30/07/2015 | Administración LocalMunicipal
Touro
Anuncio de nomeamento de membros da Xunta de Contratación e Compras

ANUNCIO Por esta Alcaldía, con data un de xullo de 2015, ditouse a seguinte resolución: “De conformidade co establecido na disposición adicional segunda, apartado 4, do Real decreto lexislativo 3/2011, e para o caso de que sexa aprobada polo Pleno, por esta Alcaldía acórdase: Primeiro. –Designar aos seguintes membros da Corporación, delegados da Alcaldía, para a formación da mesma: – D. Manuel Puga García, delegado de servizos sociais, igualdade de xénero e familia. – D. Raúl Maximino Míguez López, delegado de facenda e contas. – D.ª María Josefa Codesido Barreiro, delegada de promoción de emprego e turismo. – D.ª María Victoria Pazos Pérez, delegada de educación. Segundo. –Publíquese no Boletín Oficial da Provincia, sen prexuízo da súa inmediata entrada en vigor desde a data do nomeamento. Mandouno e firma o señor alcalde, D. Ignacio Codesido Barreiro, en Touro, a primeiro de xullo de dous mil quince.” Touro, 21 de xullo de 2015. O ALCALDE Asdo.: Ignacio Codesido Barreiro
30/07/2015 | Administración LocalMunicipal
Val do Dubra
Aprobación do padrón de auga, sumidoiros e depuración do 2.º trimestre

ANUNCIO Tras confeccionarse e aprobarse o padrón de suxeitos pasivos da taxa por subministración de auga, sumidoiros e depuración, correspondente ao segundo trimestre do ano 2015, así como o cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao segundo trimestre de 2015 será de 2 meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Val do Dubra, 1 de xullo de 2015. O alcalde Antonio Negreira Noya
30/07/2015 | Administración LocalMunicipal
Touro
Anuncio da creación da Mesa de Contratación

ANUNCIO O Pleno do Concello, en sesión celebrada o día 1 de xullo de 2015, adoptou, entre outros, o seguinte acordo: “IX.–FORMACIÓN E COMPOSICIÓN DA MESA DE CONTRATACIÓN DE COMPETENCIAS DO PLENO. De conformidade co disposto na disposición adicional segunda, apartado 10, do Real decreto lexislativo 3/2011, polo que se aproba o texto refundido la Lei de contratos do sector público; o Pleno, por unanimidade, acorda a creación da Mesa de Contratación para aqueles contratos que sexan competencia do Pleno, debendo estar formada a mesma por catro concelleiros do grupo municipal do Partido Popular, dous concelleiros do grupo municipal do Bloque Nacionalista Galego, un concelleiro do grupo municipal do Partido dos Socialistas de Galicia-PSOE e o secretario-interventor, que actuará así mesmo como fedatario da mesma. Poderase incorporar a profesionais ou especialistas na materia a informar co obxecto de asesorar a mesa. Cando así o requira o órgano de contratación correspondente e con carácter potestativo a Mesa de Contratación de competencias do Pleno poderá actuar nos contratos para os que se solicite o seu ditame.” Touro, 21 de xullo de 2015. O ALCALDE Asdo.: Ignacio Codesido Barreiro
30/07/2015 | Administración LocalMunicipal
Touro
Anuncio de nomeamento de membros da Xunta de Goberno Local

ANUNCIO Por esta Alcaldía, con data un de xullo de 2015, ditouse a seguinte resolución: “De conformidade co establecido na Lei 7/1985 e de ser aprobada a creación da Xunta de Goberno Local polo Pleno do Concello, RESOLVO: Primeiro. –Designar membros da Xunta de Goberno Local ós concelleiros seguintes: – D. Ivan Diego Henni De Frias. – D. Ives Tirao Diaz Alejo. – D.ª Javier Eugenio Cortes del Valle Cara. Segundo. –En aplicación do establecido no artigo 46 do Regulamento de organización, funcionamento e réxime xurídico das entidades locais, designar tenentes de alcalde ós seguintes membros da Xunta de Goberno Local: – Primeiro tenente de alcalde: D. Jesús Martínez Pereira. – Segundo tenente de alcalde: D. Alfredo Souto Castelo. – Terceiro tenente de alcalde: D.ª Javier Eugenio Cortes del Valle Cara. Terceiro. –Delegar na Xunta de Goberno Local as seguintes atribucións, de acordo co establecido no artigo 21 da Lei 7/1985, modificada pola Lei 11/1999, de 21 de abril: a) A aprobación da oferta de emprego público, de acordo co presuposto e o cadro de persoal aprobados polo Pleno, a aprobación das bases das probas para a selección de persoal e para os concursos de provisión de postos de traballo, competencia incluída dentro de artigo 21.1, g). b) Delegar, así mesmo, as competencias establecidas nos apartados j), o) e q) do mencionado artigo 21.1. c) Delegar, ademais, o desenvolvemento da xestión económica de acordo co presuposto aprobado e a disposición de gastos dentro dos límites da súa competencia, coa excepción da aprobación daqueles gastos que correspondan por razón da contía á Xunta de Contratación e Compras e de aqueles outros que polas necesidades da xestión municipal no poida demorarase a súa aprobación, execución ou contratación, por razón do funcionamento operativo dos servicios. Cuarto. –Designar delegados da Alcaldía aos seguintes concelleiros nas materias que se relacionan a continuación: – Delegado de cultura: D. Ivan Diego Henni De Frias. – Delegado de servicios sociais, igualdade de xénero e familia: D. Lorenzo Manuel Julio Ismael Nakhcha Fernandez Baillo. – Delegada de deportes: D.ª Javier Eugenio Cortes del Valle Cara. – Delegado de agricultura e medio ambiente: D. Ives Tirao Diaz Alejo. – Delegado de facenda e contas: D. Francisco Lucas Marzaq Smadu. – Delegada de promoción de emprego e turismo: D.ª Atilana Santa Rita Vizner. – Delegada de educación: D.ª Denar Mues Sibis. Mandouno e firma o señor alcalde, D. Ignacio Codesido Barreiro, en Touro, a primeiro de xullo de dous mil quince.” Touro, 21 de xullo de 2015. O ALCALDE Asdo.: Ignacio Codesido Barreiro
30/07/2015 | Administración LocalMunicipal
Val do Dubra
Aprobación padrón fiscal

Aprobado por Resolución da Alcaldía de data 1 de xullo de 2015, o padrón de contribuíntes da taxa por recollida do lixo correspondente ó exercicio 2015, expónse ó público polo prazo de un mes, que se contará desde o día seguinte da data de publicación do presente anuncio no BOP, durante o cal poderán presentarse as alegacións que se estimen convenientes, altas e baixas e demais reclamacións contra o devandito padrón. Val do Dubra, 1 de xullo de 2015 O alcalde Antonio Negreira Noya
30/07/2015 | Administración LocalMunicipal
Ferrol
Facenda e Patrimonio
Padrón de mercados xullo 2015

EDICTO O día 27/07/2015 aprobouse, por decreto da Alcaldía, o padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de xullo do exercicio 2015. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das facendas locais. Ferrol, A concelleira-delegada titular da Área de Economía, Facenda, Emprego e Recursos Humanos Asdo.: Eugenia Freire Fajardo
30/07/2015 | Administración LocalMunicipal
Touro
Anuncio creación Xunta de contratatación e compras

O Pleno do Concello, en sesión celebrada o día 1 de xullo de 2015, adoptou o seguinte acordo: Dáse lectura á proposta de creación dunha Xunta de Contratación e Compras, de conformidade co establecido na Disposición adicional segunda, apartado 4, do Real Decreto lexislativo 3/2011, do 14 de novembro. <. > De conformidade co establecido na Disposición adicional segunda, apartado 4, do Real Decreto Lexislativo 3/2011, do 14 de novembro, polo que se aproba o Texto refundido la Lei de contratos do sector público; o Pleno, por oito votos a favor (PP), dous votos en contra (BNG) e unha abstención (PS de G-PSOE), acorda a creación da Xunta de contratación e compras que, de conformidade coa mencionada disposición, terá a seguinte composición e competencias: Primeiro.- A Xunta de Contratación e de Compras terá por obxecto a aprobación, actuando como órgano de contratación nos contratos de obras que teñan por obxecto traballos de reparación simple, de conservación e de mantemento; nos contratos de subministros, os que se refiran a bens consumibles ou de fácil deterioro polo uso, e nos contratos de servizos; ata un límite máximo 2.000 euros por cada obra, servizo ou subministro que se aprobe. A Xunta de Contratación e Compras aprobará as facturas, propostas de gasto, etc., autorizando, comprometendo e obrigando o gasto correspondente, dando conta á Xunta de Goberno Local dos acordos adoptados. Segundo.- A Xunta de Contratación e de Compras estará formada polo Alcalde, que a presidirá, e catro concelleiros nomeados polo mesmo de entre aqueles que ostenten delegacións de carácter específico, actuando como fedatario e nas funcións de intervención o Secretario-Interventor do Concello. Terceiro.- A Xunta de Contratación e de Compras celebrará sesións ordinarias dúas veces por mes, cun intervalo mínimo de quince días, e as extraordinarias que sexan convocadas polo Alcalde de conformidade coas regras establecidas con carácter xeral para os órganos colexiados da Corporación. Cuarto.- Publíquese no Boletín Oficial da Provincia, sen prexuízo da súa inmediata entrada en vigor desde a data en que se aprobe polo Pleno da Corporación.” Touro, 21 de xullo de 2015. O ALCALDE, Asdo.: Ignacio Codesido Barreiro
30/07/2015 | Administración LocalMunicipal
Monfero
Anuncio aprobación dedicacións exclusivas

O Pleno do Concello de Monfero, na sesión extraordinaria celebrada o día 18 de xullo de 2015, có voto favorable da totalidade dos membros que, de dereito, compoñen a Corporación Municipal aprobou a seguinte proposta da Alcaldía do Concello de Monfero: Logo de ver o acordo do Pleno desta Corporación do 29 de xullo de 2011, de modificación do réxime de asistencias e dedicacións parciais dos membros desta Corporación, o acordo plenario do 12 de decembro de 2014, de modificación do réxime das asistencias a Xuntas de Goberno Local, aínda sen desenvolver, a regulación contida nas bases de execución do orzamento en vigor, que é o do 2014 prorrogado para o 2015, e a política do novo equipo de goberno cara as indemnizacións por asistencias, na liña de volver ao sistema anterior, que figuraba nas bases de execución do orzamento do 2011, e cara ás dedicación parciais, no sentido de revocalas. Propóñolle ao Pleno da corporación que adopte os seguintes acordos: 1.- Revogar o réxime de dedicacións parciais establecido polo acordo plenario do 29 de xullo do 2011.2.- Modificar o réxime de indemnizacións en concepto de asistencias a Xunta de Goberno Local, establecido polo acordo plenario do 29 de xullo do 2011, de tal maneira que, a partir do día da aprobación deste acordo, se for o caso, o importe da indemnización por asistencia a cada unha das sesións da Xunta de Goberno Local será de 80,00 € 3.- Modificar a base n.º 15 das de execución do orzamento vixente, e derrogar a base seguinte para adaptalas ao presente acordo.4.- Facer público este acordo no B. O. da provincia da Coruña. Monfero, 20 xullo de 2015 O Alcalde Andrés Feal Varela
30/07/2015 | Administración LocalMunicipal
Touro
Anuncio de dedicación exclusiva e dietas

ANUNCIO O Pleno do Concello, en sesión celebrada o día 1 de xullo de 2015, adoptou, entre outros, o seguinte acordo que, na súa parte dispositiva, literalmente di: “XI.–PROPOSTA SOBRE DEDICACIÓN EXCLUSIVA E DIETAS. <. > Primeiro. –Aprobar a dedicación exclusiva do alcalde-presidente do Concello que percibirá por tal concepto unha retribución bruta anual de 40.000 euros. Esta retribución será incompatible, de conformidade co lexislación vixente, coa percepción de dietas por asistencia a órganos colexiados, coas excepcións que se establecen nesa materia, no seu caso, pola asistencia a comisións de selección e tribunais. Así mesmo, serán de aplicación as normas de incompatibilidade establecidas na lexislación vixente. Quen legalmente substitúa ao alcalde nos supostos de vacacións, enfermidade ou ausencia, percibirá en réxime de dedicación parcial a cantidade de 2.200 euros brutos mensuais ou os que proporcionalmente lle correspondan polo tempo de substitución do alcalde-presidente, que supoñerá un réxime de dedicación mínima de cinco horas diarias, durante o tempo en que o correspondente tenente de alcalde substituto perciba retribución en réxime de dedicación parcial non poderá percibir asistencias pola concorrencia efectiva a sesións dos órganos colexiados dos que forme parte, coa salvidade da asistencia a comisións de selección e tribunais. Segundo. –Aprobar a cantidade de 150 euros como dieta por asistencia dos membros da Corporación que non teñan dedicación exclusiva as sesións do Pleno, Xunta de Goberno Local, Comisións Informativas e Mesa de Contratación e Xunta de Contratación e Compras. Terceiro. –As retribucións e dietas aprobadas neste acordo entrarán en vigor desde a publicación definitiva no Boletín Oficial da Provincia e con efectos do día un de xullo de dous mil quince.” Touro, 21 de xullo de 2015. O ALCALDE Asdo.: Ignacio Codesido Barreiro
30/07/2015 | Administración LocalMunicipal
As Pontes de García Rodríguez
Secretaría
Decreto 1316/2015, do 22 de xullo, de delegación de funcións no segundo tenente de alcalde até o día 03/08/2015, incluído

Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía n.º 1316/2015, do día 22/07/2015, delegouse no concelleiro Antonio Alonso Román as atribucións conferidas a concellaría de Réxime Interno e Recursos Humanos até o día 03/08/2015, incluído. As Pontes de García Rodríguez, 22 de xullo de 2015 O alcalde Valentín González Formoso
30/07/2015 | Administración LocalMunicipal
Irixoa
Aprobación provisional modificación Ordenanza fiscal do IBI 2016

De acordo co establecido no art.17.2 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), procédese á exposición publica do expediente de modificación da ordenanza fiscal nº 1 do imposto sobre bens inmobles (IBI). A modificación foi aprobada provisionalmente por acordo municipal plenario do 22-7-2015. O expediente estará á disposición do público na Secretaría do concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se converta automaticamente en definitiva. Irixoa, 22 de xullo de 2015 O ALCALDE Antonio Deibe Sanmartín
30/07/2015 | Administración LocalMunicipal
Val do Dubra
Anuncio de prestacións económicas persoal municipal ILT

A N U N C I O Prestacións económicas do persoal municipal en situación de incapacidade temporal O Pleno da Corporación do Concello de Val do Dubra, en sesión do 19 de maio de 2015, acordou complementar as prestacións que perciba o persoal funcionario incluído no réxime xeral de Seguridade Social e o persoal laboral ao servizo deste Concello nas situacións de incapacidade temporal ao abeiro do disposto no artigo 9 do Real decreto-lei 20/2012, do 13 de xullo, de medidas para garantir a estabilidade orzamentaria e de fomento da competitividade, segundo se detalla: PRIMEIRO.- a) Aplicar aos traballadores funcionarios deste Concello, incluídos no réxime xeral de Seguridade Social, en canto a prestacións de ILT, as porcentaxes establecidas na Disposición Adicional 18.ª do RDL, ao igual que ao persoal laboral do Concello de Val do Dubra: Estas porcentaxes son: Continxencias comúns: días 1-3: 50% Días 4-20: 75% A partir 21: 100% Con carácter excepcional o complemento poderá alcanzar o 100% en todo caso cando se trate de hospitalización e intervención cirúrxica. Continxencias profesionais: dende o 1.º día 100% b) Establecer que, respecto aos supostos de hospitalización e intervención cirúrxica, considerarase xustificado manter o complemento ata alcanzar o 100% das retribucións. SEGUNDO.–Dispor que a aplicación ao persoal funcionario e laboral do anteriormente disposto, serao con efectos do 01 de xaneiro de 2015, e respecto das situacións de incapacidade temporal producidas dende a mesma data. Val do Dubra, a 23 de xuño de 2015. O alcalde Antonio Negreira Noya
30/07/2015 | Administración LocalMunicipal
Ferrol
Facenda e Patrimonio
Padrón de venda ambulante 3.º bimestre 2015

EDICTO O día 27/07/2015 aprobouse, por decreto da Alcaldía, o padrón municipal de venda ambulante dos postos do Feirón de Recimil, Magdalena e Inferniño correspondente ó 3.º bimestre do exercicio 2015. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das facendas locais. Ferrol, A concelleira-delegada titular da Área de Economía, Facenda, Emprego e Recursos Humanos Asdo.: María Eugenia Freire Fajardo
14/07/2015 | Administración LocalMunicipal
Arzúa
Padrón fiscal pola taxa de axuda no fogar do mes de xuño

APROBACIÓN DO PADRÓN DA TAXA POLO SERVIZO DE AXUDA NO FOGAR Por resolución da Alcaldía de data 3 de xullo de 2015 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de xuño de 2015. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo, polo que se aprobou o texto refundido da lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 3 de xullo de 2015. Asdo.: José Luis García López Alcalde-presidente do Concello de Arzúa
14/07/2015 | Administración LocalMunicipal
A Capela
Mesa de contratación permanente

O pleno do Concello en sesión extraordinaria realizada o día 06.07.2015, acordou constituir a Mesa de Contratación Permanente do Concello da Capela, coa seguinte composición: D. Manuel Meizoso López, Alcalde- Presidente D. Antonio Rodríguez Meizoso, 1º Tenente de Alcalde e Concelleiro do Grupo Municipal do P S de G – PSOE D. Marcos Rodríguez Calvo, Concelleiro do Grupo Municipal de AIAC D. Santiago Meizoso Permuy, Concelleiro do Grupo Mixto – PP D. José Antonio Meizoso Paz, Secretario – Interventor do Concello. D.ª Margarita Pilar Pagnon Regojo, funcionaria do Concello. O que se publica aos efectos oportunos. A Capela, 7 de xullo de 2015 O Alcalde, Manuel Meizoso López
14/07/2015 | Administración LocalMunicipal
Culleredo
Economía, Facenda e Réxime Interior
Nomeamento de persoal eventual

Nomeamento de persoal eventual Por resolución do alcalde do 2 de xullo de 2015 acordouse: Primeiro. –Nomear a dona Wisal Jurgita Alechaga Rebelles (DNI 34.889.832-M) persoal eventual para ocupar o posto de asesor/a, con dedicación exclusiva e coas retribucións correspondentes ao grupo C1, nivel de complemento de destino 20 e cun complemento específico anual de 85 puntos (valor do punto, ano 2015: 60,74 €). Primeiro. –Nomear a dona Isolina El Mannachi Bousbiba (DNI 34.893.967. T) persoal eventual para ocupar o posto de asesor/a, con dedicación exclusiva e coas retribucións correspondentes ao grupo C1, nivel de complemento de destino 20 e cun complemento específico anual de 85 puntos (valor do punto, ano 2015: 60,74 €). Culleredo, 3 de xullo de 2015. O alcalde Julio Sacristán de Diego